title: Isabel I d'Anglaterra
text: Iste articlo ye sobre a rina Isabel I d'Anglaterra; t'atros usos, se veiga Isabel I.
  
  Isabel I (7 de setiembre de 1533 – 24 de marzo de 1603) estió reina d'Anglaterra y d'Irlanda dende o 17 de noviembre de 1558 dica a suya muerte. A vegatas dita A Reina Virchen, Gloriana u A Buena Reina Bess, Isabel estió a cinquena y zaguera monarca d'a dinastía Tudor. Filla d'o rei Henrique VIII, naixió princesa pero, a suya mai, Ana Bolena, fue executata tres anyos dimpués d'o suyo naiximiento y Isabel fue declarata ilechitima. Estió a muerte de su chirmana María sin de succesión lo que la convirtió en unica heredera d'o Reino d'o suyo pai, encara que baixo o reinau de su chirmana María (que yera catolica) heba estato engarcholata acusata de favoirexer a o Protestantismo. Isabel gobernó d'una manera más moderata que o suyo pai y su chirmana, y miró de fer-lo guiata por o buen consello. Una d'as suyas mazadas yera "Video et taceo" ("Miro, y callo").
  
  Isabel alazetó o suyo reinau contando con uns consellers de qualidat, depenendo en gran mesura d'una colla d'asesors confianza dirichitos por William Cecil, primer barón de Burghley. Una d'as suyas primeras mesuras como reina d'Anglaterra estió de refirmar o establimiento d'una ilesia protestant d'Anglaterra, d'a quala esdevenió a Gubernant Suprema. Ista normativa relichiosa isabelina continó vichent mientres o suyo reinau y dimpués estió l'alazet de l'actual Ilesia d'Anglaterra. S'asperaba que Isabel se casaría, pero a tamas de quantas peticions de matrimonio que tenió, mai no lo fació, y as razons d'a suya negativa han estato prou debatitas por os historiadors. A mesura que se feba viella, Isabel se facó famosa por a suya virchinidat, alazetando-se asinas un culto arredol d'a suya presona, que se fa platero en os suyos retratos y en a literatura anglesa d'ixas envueltas.
  
  Vinclos externos
  
  Referencias 
  
  Naixius de Londres
  Reis d'Anglaterra
  1533 (naixencias)
  1603 (muertes)